Republika Gagauzija
Republika Gagauzija (gag. Gagauz Respublikası, rum. Republica Găgăuzia, rus. Республика Гагаузия) je bila kratkotrajna nepriznata nezavisna država koja je postojala na jugu današnje Moldavije između 1990. i 1994. godine. Proglašena je u vreme raspada Sovjetskog Saveza i obuhvatala je nešto veću teritoriju nego današnja autonomna Gagauzija. Predsednik republike je bio Stepan Topal, a glavni grad Komrat. Nakon pregovora sa vladom Moldavije, Republika Gagauzija je 1994. godine transformisana u autonomnu teritorijalnu jedinicu Gagauziju i integrisana u politički sistem Moldavije. Međutim, teritorija autonomne Gagauzije je manja nego teritorija Republike Gagauzije. Pored etničkih Gagauza, koji su činili većinu, na području Republike Gagauzije su živeli i Bugari i Moldavci, ali su njihova naselja isključena iz sastava Gagauzije nakon 1994. godine.

Spoljašnje veze
Mapa Republike 
Teritorijalni aspekt etničkog konflikta - slučaj Moldavije
Moldavija - konflikt u Pridnjestrovlju i Gagauziji

Bivše države u Evropi
Historija Moldavije